tartuNLP/wikipedia-smugri-20251201 huggingface dataset:
Irving Small

Irving Wheeler Small (19. heinäkuuta 1891 – 15. huhtikuuta 1933) oli yhdysvaltalainen jääkiekkoilija ja olympiamitalisti.
Small edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Small teki turnauksen viidessä ottelussa kahdeksan maalia.
John Lyons

John Lyons (31. maaliskuuta 1900 – 15. tammikuuta 1971) oli yhdysvaltalainen jääkiekkoilija ja olympiamitalisti.
Lyons edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Lyons pelasi turnauksessa yhden ottelun.
John Langley

John Arthur Langley (25. kesäkuuta 1896 – 5. maaliskuuta 1967) oli yhdysvaltalainen jääkiekkomaalivahti ja olympiamitalisti.
Langley edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Langley toimi turnauksessa joukkueen varamaalivahtina.
Alphonse Lacroix

Alphonse Albert Lacroix (21. lokakuuta 1897 – 12. huhtikuuta 1973) oli yhdysvaltalainen jääkiekkomaalivahti ja olympiamitalisti.
Lacroix edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Hän torjui turnauksen kaikissa viidessä ottelussa.
Lacroix pelasi kaudella 1925-1926 viisi NHL-ottelua Montreal Canadiensin joukkueessa.
Edward Pitblado

Edward Bruce Pitblado (23. helmikuuta 1896 – 2. joulukuuta 1977) oli brittiläinen jääkiekkoilija ja olympiamitalisti.
Pitblalo edusti Britannian maajoukkuetta vuoden 1924 talviolympialaisissa, jossa maa sijoittui pronssille. Pitblalo teki turnauksen viidessä ottelussa neljä maalia.
Hamilton Jukes

Hamilton Dawson Jukes (28. toukokuuta 1895 – 8. tammikuuta 1951) oli brittiläinen jääkiekkoilija ja olympiamitalisti.
Jukes edusti Britannian maajoukkuetta vuoden 1924 talviolympialaisissa, jossa maa sijoittui pronssille. Jukes teki turnauksen kolmessa pelaamassaan ottelussa kaksi maalia.
Geoffrey Holmes

Geoffrey Holmes (19. helmikuuta 1894 – 7. toukokuuta 1964) oli brittiläinen jääkiekkoilija ja olympiamitalisti.
Holmes edusti Britannian maajoukkuetta vuoden 1924 talviolympialaisissa, jossa maa sijoittui pronssille. Holmes teki turnauksen neljässä pelaamassaan ottelussa yhden maalin.
Ross Cuthbert

Ross Cuthbert (6. helmikuuta 1892 – 1970) oli brittiläinen jääkiekkoilija ja olympiamitalisti.
Cuthbert edusti Britannian maajoukkuetta vuoden 1924 talviolympialaisissa, jossa maa sijoittui pronssille. Cuthbert teki turnauksen neljässä pelaamassaan ottelussa kahdeksan maalia. Cuthbert pelasi myös 1928 olympialaisissa, joissa hän toimi maansa joukkueen kapteenina.
Guy Clarkson

George Elliot "Guy" Clarkson (1. tammikuuta 1891 – 9. lokakuuta 1974) oli brittiläinen jääkiekkoilija ja olympiamitalisti.
Clarkson edusti Britannian maajoukkuetta vuoden 1924 talviolympialaisissa, jossa maa sijoittui pronssille. Clarkson pelasi turnauksessa kolme ottelua.
Eric Carruthers

Eric Dudley Carruthers (10. marraskuuta 1895 – 19. marraskuuta 1931) oli brittiläinen jääkiekkoilija ja olympiamitalisti.
Carruthers edusti Britannian maajoukkuetta vuoden 1924 talviolympialaisissa, jossa maa sijoittui pronssille. Carruthers teki turnauksen viidessä ottelussa kaksitoista maalia. Hän edusti maataan myös neljä vuotta myöhemmin järjestetyissä St. Moritzin olympialaisissa.
Colin Carruthers

Colin Gordon Carruthers (17. syyskuuta 1890 – 10. marraskuuta 1957) oli brittiläinen jääkiekkoilija ja olympiamitalisti.
Carruthers edusti Britannian maajoukkuetta vuoden 1924 talviolympialaisissa, jossa maa sijoittui pronssille. Carruthers teki turnauksen viidessä ottelussa kymmenen maalia. Hän edusti maataan myös neljä vuotta myöhemmin järjestetyissä St. Moritzin olympialaisissa.
Oravasaaren koulu

Jyväskylän kaupungin ylläpitämä Oravasaaren koulu toimii Oravasaaressa osoitteessa Oravasaarentie 752. Vuonna 1891 kyläläiset perustivat alueelle kansakoulun ja nykyinen tiilinen koulurakennus valmistui vuonna 1929. Kunnan peruskoulujärjestelmään siirtymisen myötä koulu muuttui peruskoulun ala-asteeksi 1973. Koulussa on kaksi luokkahuonetta ja niissä opetetaan luokkia 1-4. Oppilaita koulussa on 30. 
Koulun hallinnollisena rehtorina toimii Ari Asikainen ja koulun johtajana Tarmo Laitinen.
Louis Hudson

Henry Dewey Louis Hudson (16. toukokuuta 1898 – 24. kesäkuuta 1975) oli kanadalainen jääkiekkoilija ja olympiavoittaja.
Hudson edusti Kanadan maajoukkuetta vuoden 1928 talviolympialaisissa, jossa maa voitti kultaa. Hudson teki turnauksen kolmessa pelaamassaan ottelussa neljä maalia.
Luis Javier Suárez

Luis Javier Suárez Charris (s. 2. joulukuuta 1997 Santa Marta, Kolumbia) on kolumbialainen jalkapalloilija. Hän edustaa espanjalaista Almeríaa ja on pelipaikaltaan hyökkääjä.
Seurajoukkueura.
Suárez on syntynyt Santa Martan kaupungissa Kolumbiassa. 5. lokakuuta 2015 hän teki ensiesiitymisensä aikuisten tasolla Leonesissa. 1. maaliskuuta 2016 Suárez siirtyi lainasopimuksella Granadaan, joka ulottui kauden 2016–2017 loppuun ja se sisälsi osto-optio. Hän pelasi koko lainakauden ajan seuran reservijoukkueessa.
17. heinäkuuta 2017 Suárezin omistusoikeuksien siirryttyä englantilaisseura Watfordille, hänet laitettiin kaudeksi 2017–2018 Valladolidin reservijoukkueeseen. Seuraavana kesänä Suárez siirtyi yhden kauden kestävällä lainasopimuksella Gimnàstic de Tarragonaan, joka pelasi Espanjan toiseksi korkeimmalla sarjatasolla Segunda Divisiónissa.
Suárez teki pelasi ensimmäisen ottelunsa ammattilaisena 20. elokuuta 2018 kotiottelussa Tenerifea vastaan. Ensimmäisen maalinsa hän teki 7. lokakuuta 2018 ottelussa Cádizia vastaan.
21. kesäkuuta 2019 Suárez siirtyi Real Zaragozaan lainasopimuksella. Hän teki kauden aikana 19 maalia ja oli joukkueensa paras maalintekijä.
2. lokakuuta 2020 Suárez palasi takaisin Granadaan viisivuotisella sopimuksella. Hänestä maksettiin arvioilta noin 15 miljoonan euron siirtokorvaus.
Alexander Rokassowskij

Alexander Rokassowskij (21. syyskuuta 1847 Pietari – 1918 Venäjä) oli suomalainen vapaaherra, kamarijunkkari ja valtiopäivämies. 
Rokassowskij syntyi vapaaherra, kenraalikuvernööri Platon Rokassovskiin ja Alexandra Kusminskin perheeseen, hänen puolisonsa oli Agnes Igoni. Rokassowskij oli aatelissäädyssä edustaja valtiopäivillä 1882 ja 1885.
Albert Martin

Albert Martin oli brittiläinen purjehtija. Hän kuului Lontoon kesäolympialaisissa 1908 Ison-Britannian "Heralla" olympiakultaa voittaneeseen joukkueeseen 12 metrin luokassa.
Epävirallinen linja

Epävirallinen linja on Arto Koskisen ohjaama, käsikirjoittama ja leikkaama suomalainen dokumenttielokuva vuodelta 2013.
Elokuva käsittelee Viron itsenäistymistä, Tuglas-seuran vaikutusta itsenäistymisprosessiin sekä Suomen valtion linjauksia Viron itsenäistymistä kohtaan.
David Dunlop

David Dunlop (22. joulukuuta 1859 Rhu, Argyll ja Bute, Skotlanti – 3. syyskuuta 1931 Prestwick, Etelä-Ayrshire, Skotlanti) oli brittiläinen purjehtija. Hän kuului Lontoon kesäolympialaisissa 1908 Ison-Britannian "Heralla" olympiakultaa voittaneeseen joukkueeseen 12 metrin luokassa.
Welcome 2 America

Welcome 2 America on Princen postuumisti julkaistu albumi, joka julkaistiin 30. heinäkuuta 2021.
Muikkula

Muikkula on maalaiskylä Päijät-Hämeen maakunnassa, Iitin kunnan eteläosassa, Maakansan alueella. Vuonna 2021 kylässä oli 30 taloutta ja 56 asukasta. 
Perimätiedon mukaan Muikkulan ensimmäinen asukas oli Ananias Muikku, jonka muistomerkki, graniittinen kivipaasi, sijaitsee Muikkulantien varrella. Muistomerkille ei ole opasteita.
Vesistö.
Muikkulaa halkoo Sääskjärven kylän alueelta alkunsa saava Nurmioja. Se yhtyy naapurikylä Taasialla Taasianjokeen, joka 80 kilometriä myöhemmin laskee Suomenlahteen. Vielä 1970–1980-luvuilla Nurmiojan varrella oli etenkin kylän lasten keskuudessa hyvinkin suosittu Muikkulan tekojärvi, padottu vesialue, jonka kyläläiset olivat alun perin itse talkoovoimin rakentaneet vuonna 1959. Iitin kunta saatiin myöhemmin ylläpitämään tekojärveä, kunnes uimarit vähenivät ja suosio hiipui. Tekojärven luonut pato murtui runsaiden sateiden jälkeen 2. elokuuta 1977 ja allas tyhjeni aiheuttaen tulvat padon jälkeiselle alajuoksulle useiden kilometrien päähän.
Tapahtumat.
Lokakuussa 2021 Muikkula toimi Orimattila Ralli 2021:n (F-Cupin päätösosakilpailu) näyttämönä. Artjärven puolelta alkanut erikoiskoe 5 kulki etelä-pohjoissuunnassa Muikkulantien päästä päähän. 
Nähtävyydet.
Hiidenkirnut.
Kaksi hiidenkirnua Kankosten kulmalla ovat luonnonmuodostumia jääkaudenajalta. Ylempänä kalliolla oleva kirnu on halkaisijaltaan noin 80 senttimetriä ja syvyydeltään noin puoli metriä. Toinen hiidenkirnu on kallion sivussa ja toiselta sivultaan lähes avoin. 
Kuppikallio.
Kyttälän metsässä, Taasiantien varrella, on Muikkulan kolmas hiidenkirnu, joka tunnetaan nimellä Kuppikallio. Joissain yhteyksissä Kuppikalliosta on käytetty nimeä Pirunkuoppa, sillä tarinan mukaan piru istui kuopassa johtamassa väärää jakoa, kun Maaniityn maita jaettiin tilallisille.
Haukkavuori.
Parhaimmat näkymät Muikkulan kattilalaaksoon aukeavat noin 30 metriä korkealta Haukkavuoren kalliolta. Haukkavuoren laelle pääsee muutamaakin polkua pitkin, lisäksi sinne johtaa vanha hevostie Taasian kylän suunnalta. Kyseinen hevostie vei aikoinaan myllylle, joka sijaitsi Haukkavuoren laella.
Pirunluola.
Haukkavuoren pohjoispuolelta löytyy Pirunluola, joka on kahdessakin tasossa kulkeva kallion sisään ulottuva luola.
Kivikellari.
Haukkavuoren kupeessa, tasaisella maalla sijaitseva luonnononkalo, joka sijaitsee noin 50 metrin päässä itse kalliosta. 
Se on oletettavasti muodostunut jääkauden aikaan Haukkavuoresta irronneista lohkareista.
Jääseinä.
Haukkavuoren pohjoispuolella sijaitsee talvisin säiden salliessa jääkiipeilyseinä, joka on kiipeilyharrastajien mukaan yksi Etelä-Suomen parhaista kiipeilypaikoista.
Gerald Tait

Thomas Gerald Tait (7. marraskuuta 1866 Campbeltown, Argyll ja Bute, Skotlanti – 19. joulukuuta 1938 Glasgow, Skotlanti) oli brittiläinen purjehtija. Hän kuului Lontoon kesäolympialaisissa 1908 Ison-Britannian "Heralla" olympiakultaa voittaneeseen joukkueeseen 12 metrin luokassa.
Andrew Wilson (uimari)

 
Andrew Wilson (s. 16. syyskuuta 1993) on yhdysvaltalainen uimari, olympiavoittaja ja maailmanmestari, joka on erikoistunut rintauintiin ja saavuttanut arvokisamitaleja Yhdysvaltain sekauintiviestijoukkueiden jäsenenä.
Wilson voitti Tokion kesäolympialaisissa 2020 kultaa 4 × 100 metrin sekauintiviestissä, jossa hän ui alkuerissä mutta ei loppukilpailussa. Lisäksi Wilson sijoittui Tokiossa 100 metrin rintauinnissa kuudenneksi ja 200 metrin rintauinnissa 17:nneksi sekä ui alkuerissä Yhdysvaltain 4 × 100 metrin sekauinnin sekaviestijoukkueessa, joka oli loppukilpailussa viides. Gwangjun pitkän radan MM-kilpailuissa 2019 Wilson ui hopealle Yhdysvaltain 4 × 100 metrin sekauintiviestissä ja 4 × 100 metrin sekauinnin sekaviestissä. Hangzhoun lyhyen radan MM-kilpailuissa 2018 Wilson oli mukana Yhdysvaltain 4 × 100 metrin ja 4 × 50 metrin sekauintiviestijoukkueissa jotka saavuttivat kultaa ja hopeaa. Tyynenmeren-mestaruuskilpailuissa 2018 hän voitti kultaa 4 × 100 metrin sekauintiviestissä.
Nykerönenäapina

Nykerönenäapina eli pystynenäapina ("Simias concolor") on lehtiapinoiden alaheimoon kuuluva äärimmäisen uhanalainen apinalaji. Se on "Simias"-suvun ainoa tunnettu laji; aiemmin se luokiteltiin nenäapinan kanssa "Nasalis"-sukuun.
Nykerönenäapina on noin puoli metriä pitkä, ja toisin kuin useimmilla heimotovereillaan, sen häntä on lyhyempi kuin vartalo, noin 15 cm. Naaraat painavat noin 7 kg ja urokset ovat jonkun verran suurempia. Kaksi kolmasosaa nykerönenäapinoista on mustia, noin kolmannes vaaleanruskeita.
Nykerönenäapinoita tavataan Indonesiassa Mentawaisaarten suometsissä ja alankoalueiden sademetsissä sekä saarten sisäosien kukkularinteiden ikimetsissä.
Vuonna 2018 arvioitiin, että tämä laji on maailman 25 uhanalaisimman apinalajin joukossa.
Bengta

Bengta on ruotsalainen naisen etunimi. Se on muunnelma latinalaisesta naisennimestä "Benedicta", joka vastaa miehennimeä Benedictus ja merkitsee ’siunattua’.
Ruotsissa Bengta on ollut yleinen nimi Skånessa, mutta Suomessa se on jäänyt harvinaiseksi. Digi- ja väestötietoviraston mukaan Bengta-nimisiä naisia on vuoteen 2021 mennessä tilastoitu noin 10–25.
Bengta lisättiin suomenruotsalaiseen almanakkaan vuonna 1973. Nimipäivä on 21. maaliskuuta.
Regan Smith

 
 
Regan Smith (s. 9. helmikuuta 2002) on yhdysvaltalainen uimari, joka on saavuttanut kaksi olympiakultaa ja kaikkiaan kahdeksan olympiamitalia sekä voittanut kuusi maailmanmestaruutta pitkälä radalla ja neljä maailmanmestaruutaa lyhyellä radalla. Hän on menestynyt pääasiassa selkäuinnissa mutta saavuttanut henkilökohtaisen olympiamitalin myös perhosuinnissa.
Annie Lazor

Annie Lazor (s. 17. elokuuta 1994) on yhdysvaltalainen uimari, joka on 200 metrin rintauinnissa saavuttanut olympiapronssin ja voittanut lyhyen radan maailmanmestaruuden.
Lazor saavutti Toronton Pan-Amerikan kisoissa 2015 pronssia 200 metrin rintauinnissa ajalla 2.26,23. Hän voitti saman matkan lyhyen radan maailmanmestaruuden Hangzhoussa 2018 ajalla 2.18,32. Hän voitti Liman Pan-Amerikan kisoissa 2019 kultaa 100 metrin rintauinnissa ajalla 1.06,94, 200 metrin rintauinnissa ajalla 2.21,40 ja 4 × 100 metrin sekauintiviestissä. Vuonna 2021 järjestetyissä Tokion olympialaisissa hän saavutti 200 metrin rintauinnissa pronssia ajalla 2.20,84. Melbournen lyhyen radan MM-kilpailuissa 2022 hän sai hopeaa naisten 4 × 50 metrin sekauintiviestissä.
Rainer Vuorio

Emerik Filibert Rainer Vuorio, sukunimi vuoteen 1877 "Forsberg" (14. syyskuuta 1856 Leppävirta – 8. huhtikuuta 1916 Helsinki) oli suomalainen varatuomari, hovineuvos ja Metsähallituksen kamreeri. Hän oli tunnettu myös tenorilaulajana.
Vuorion vanhemmat olivat nimismies Karl Wilhelm Forsberg ja Johanna Karolina Ehnberg. Hän pääsi ylioppilaaksi 1875 Helsingin ruotsalaisen normaalilyseon suomalaiselta osastolta ja suoritti Helsingin yliopistossa yleisen oikeustutkinnon 1881. Vuorio sai varatuomarin arvon 1884.
Vuorio oli aluksi kanslistina yleisten rakennusten ylihallituksessa ja sitten Suomen senaatin talousosastolla ylimääräisenä kopistina 1884 ja senaatin oikeusosastolla ylimääräisenä kopistina 1884–1890. Hän oli Metsähallituksen kamreerina vuodesta 1890 alkaen ja hän sai hovineuvoksen arvon 1907. Vuorio toimi myös Helsingin kaupungin terveydenhuoltolautakunnan sihteerinä parinkymmenen vuoden ajan. Rainer Vuorio kuoli huhtikuussa 1916 59-vuotiaana keuhkokuumeeseen.
Vuorio oli opiskeluvuosistaan lähtien Muntra Musikanter-mieskuoron jäsenenä ja hän esiintyi kuoron konserteissa solistina. Hän osallistui solistina kuoron Tukholmaan, Kööpenhaminaan, Pietariin ja Pariisiin tekemiin konserttimatkoihin ja herätti kaikkialla huomiota lauluesityksillään. Vuorio oli 1870-luvulla myös avustajana Suomalaisen Oopperan esityksissä ja esiintyi pienissä osissa solistina. Vuorio oli myös Thérèse Hahlin johtaman sekakuoron jäsenenä ja hän liittyi vielä vuonna 1915 edellisenä vuonna perustettuun Laulu-Miehet-mieskuoroon.
Rainer Vuorio oli naimisissa vuodesta 1890 Louise von Willebrandin (1866–1946) kanssa. Heidän poikansa asianajaja ja liikemies Rainer Vuorio (1901–1988) oli naimisissa kirjailija Anelma Vuorion, o.s. Kohonen kanssa ja he omistivat Hvitträskin ateljeekodin vuosina 1949-1968.
Menseki

Menseki eli "japanilainen numerosokkelo" (, ’pinta-alalabyrintti’) on geometrinen pulmatehtävä, jossa tarvitaan matemaattis-loogista päättelykykyä.
Pelissä on tavoitteena päätellä suorakulmion pinta-ala tai sivun pituus annettuja mittoja sekä päässälaskutaitoa hyödyntäen. Mensekit ovat suosittuja japanissa, ja pulmakirjoja on jo julkaistu suomeksikin.
Teruo Nakamura

Teruo Nakamura (; synt. Attun Patalin; myös Suniuo; myöh. Lee Kuang-hui, ; 8. lokakuuta 1919 – 15. kesäkuuta 1979) oli taiwanilaissyntyinen japanilainen sotilas, joka taisteli Keisarillisen Japanin armeijan riveissä toisessa maailmansodassa. Sodan loputtua hän jäi Indonesian Morotain saarelle ja antautui vasta vuonna 1974. Hän oli näin viimeinen tunnettu sodan jälkeen antautumasta kieltäytynyt japanilaissotilas. Hän oli ollut erityksissä muusta maailmasta 30 vuotta.
Nakamura kuului Taiwanin amis-alkuperäiskansaan. Hän värväytyi Keisarillisen Japanin armeijaan vuonna 1943, ja hänet sijoitettiin Alankomaiden Itä-Intian, nykyisen Indonesian, Morotain saarelle hieman ennen kuin liittoutuneet valtasivat saaren syyskuussa 1944. Hänen julistettiin kuolleeksi marraskuussa 1944. Hänet löydettiin vasta vuonna 1974, jolloin hänet pidätettiin. Hän päätti palata Taiwaniin, jossa häneen viitattiin kiinankielisellä nimellä "Lee Kuang-hui", jota hän ei ollut aikaisemmin kuullut. Kuomintangin johtaman hallituksen vastaanotto ei ollut ystävällinen, koska häntä pidettiin japanilaismielisenä lojalistina. Myös Japanissa häneen suhtauduttiin eri tavalla kuin esimerkiksi Hirō Onodaan, joka oli syntyperältään japanilainen, toisin kuin Nakamura.
Antauduttuaan Nakamura sai Japanin valtiolta palkkarästeinä 38 279 jeniä, joka vastasi tuolloin Japanin itsepuolustusvoimien sotamiehen kuukauden palkkaa. Lisäksi hän sai 30 000 jeniä ”välttämättömiä kuluja” varten, jotta hänet olisi saatu kotiutettua Morotailta Taiwanille.
Nakamura kuoli keuhkosyöpään vuonna 1979.
Originals (Princen albumi)

Originals on Princen postuumisti julkaistu albumi, joka julkaistiin 7. kesäkuuta 2019.
Therèse Hahl

Alexandra Theresia (Therèse) Hahl, o. s. "Decker" (25. lokakuuta 1842 Helsinki – 21. lokakuuta 1911 Helsinki) oli suomalainen laulajatar.
Hahlin vanhemmat olivat raatimies, kauppias Johan Alexander Decker (1802–1856) ja Therèse Johanna Sofia Weckman (1818–1903). Hän oli naimisissa maisteri, kuoronjohtaja, laulunopettaja ja tenorilaulaja Taavi Hahlin kanssa. Hahlin veli oli arkkitehti Theodor Decker.
Therèse Hahl otti osaa oratorioiden esittämiseen ja muihin kuoroesityksiin ensin Fredrik Paciuksen ja myöhemmin Richard Faltinin johdolla sekä työskenteli yhdessä Bergbomin sisarusten Kaarlo ja Emilie Bergbomin kanssa Suomalaisessa Oopperassa. Hahl oli jäsenenä Zacharias Topeliuksen aloitteesta vuonna 1864 perustetussa Kevätyhdistyksessä (Vårföreningen), jota kutsuttiin Suomen ensimmäiseksi naiskuoroksi. Taavi Hahlin kuoltua Thérèse Hahl jatkoi tämän aloittaman sekakuoroille tarkoitetun Sävelistö-sarjan julkaisemista. Jean Sibelius kirjoitti vuonna 1902 kuorolaulun Hahlin kunniaksi ja myös Heikki Borenius ja Richard Faltin omistivat sävellyksiään hänelle. Kun Armas Järnefelt päätti esittää Tannhäuser-oopperan pääosin kotimaisin voimin, oli Hahl avustamassa häntä kuoroharjoituksissa.
Piano and a Microphone 1983

Piano and a Microphone 1983 on Princen postuumisti julkaistu albumi, joka julkaistiin 21. syyskuuta 2018.
Bente

Bente on etunimi, joka voi olla naisen tai miehen nimi. Sen lähtömuotona on ’siunattua’ merkitsevä latinalainen miehennimi Benedictus tai sen feminiininen vastine "Benedicta".
Digi- ja väestötietoviraston mukaan Suomessa on vuoteen 2021 mennessä tilastoitu noin 30–40 Bente-nimistä naista. Lisäksi tämä etunimi on ollut ainakin yhdellä miehellä. 
Nimipäivät.
Norjassa "Bente" on yleinen naisennimi; siellä Bente viettää nimipäivää 8. lokakuuta.
Miehennimi "Bente" sisältyy professori Pekka Sammallahden laatimaan pohjoissaamelaiseen nimipäiväkalenteriin (1997–). Siinä Benten nimipäivä on 21. maaliskuuta.
Rudolf Augstein

Rudolf Karl Augstein (5. marraskuuta 1923 Hannover – 7. marraskuuta 2002 Hampuri) oli saksalainen toimittaja ja poliitikko. Hän perusti "Der Spiegel" -viikkolehden vuonna 1947. Augstein toimi vapaiden demokraattien liittopäiväedustajana marraskuusta 1972 tammikuuhun 1973. Hän oli "The Timesin" mukaan Saksan vaikutusvaltaisin journalisti viiden vuosikymmenen ajan.
Kansainvälinen lehdistöinstituutti nimesi Augsteinin lehdistönvapauden sankariksi vuonna 2000.
Vuonna 1962 Augstein oli pidätettynä 103 päivää. Häntä epäiltiin maanpetoksesta, koska lehdessä oli julkaistu yksityiskohtaisia tietoja Länsi-Saksan puolustusvoimista. Puolustusministeri Franz Josef Strauß joutui eroamaan, ja Adenauerin IV hallitus kaatui.
1980-luvulla Augstein osallistui laajakantoiseen kiistaan, joka koski holokaustin historiallisia tulkintoja ja saksalaisten menneisyyssuhdetta. Hän nimitti Kölnin yliopiston silloista historian professoria ”perustuslailliseksi natsiksi”.
Augstein oli viisi kertaa naimisissa ja hänellä oli neljä lasta.
Luontosinfonia

Luontosinfonia on Marko Röhrin ohjaama ja käsikirjoittama suomalainen dokumenttielokuva vuodelta 2019.
Elokuva on luonto- ja musiikkidokumentti Suomen luonnosta. Musiikin elokuvaan on säveltänyt Panu Aaltio ja se perustuu Röhrin ja Aaltion Suomi 100 -juhlavuotta varten säveltämään Järven tarina &amp; Metsän tarina -konserttiin. Elokuvassa käytetyt kuvamateriaalit ovat pääosin peräisin Röhrin tuottamasta Metsän tarina (2012) ja ohjaamasta ja tuottamasta Järven tarina (2016) -elokuvista.
Juuan pitäjämuseo

Juuan pitäjämuseo on Juuan kunnassa sijaitseva kotiseutumuseo. Museo toimii pitäjän entisessä, vuonna 1825 rakennetussa lainajyvästössä eli pitäjänmakasiinissa. Useilla rakennuksen rakenneratkaisuilla pyrittiin suojaamaan arvokasta viljaa varkailta. Siksi viljasiiloissa on kaksinkertaiset seinät, katto on tavanomaista varastoa järeämpi ja tukevissa ovessa on jykevät lukot. 
Museon kuuluu viljamakasiinin ohella aitta, riihi ja vuonna 2010–2011 paikalle siirretty Eerolan asuinrakennus. Rakennuksissa on esillä runsaasti vanhaa esineistöä, kuten työvälineitä. Pitäjämuseota ylläpitää Juuka-seura.
Englannin Valioliigan kausi 2021–2022

Englannin Valioliigan kausi 2021–2022 oli englantilaisen seurajalkapalloilun korkeimman sarjatason Valioliigan 30. kausi. Manchester City lähti kauteen hallitsevana mestarina. Kausi alkoi 13. elokuuta 2021.
Joukkueet.
&lt;section begin=joukkueet/&gt;
&lt;section end=joukkueet/&gt;
Butyyliglysidyylieetteri

Butyyliglysidyylieetteri (C7H14O2) on eettereihin ja epoksideihin kuuluva heterosyklinen orgaaninen yhdiste. Yhdistettä voidaan käyttää polymeerien ja muiden yhdisteiden valmistukseen.
Ominaisuudet, valmistus ja käyttö.
Huoneenlämpötilassa butyyliglysidyylieetteri on väritöntä tai kellertävää nestettä. Yhdiste liukenee veteen ja useisiin orgaanisiin liuottimiin. Aine reagoi emästen kanssa. Butyyliglysidyylieetteri ärsyttää ihoa, silmiä ja hengitysteitä.
Butyyliglysidyylieetterin valmistuksen ensimmäisessä vaiheessa butanoli reagoi epikloorihydriinin kanssa. Muodostuvaa tuotetta käsitellään emäksellä, jolloin muodostuu epoksidirengas.
Butyyliglysidyylieetteriä käytetään reagenssina ja viskositeettia alentavana aineena valmistettaessa esimerkiksi laminointeihin, lattioihin ja liimoihin käytettäviä epoksihartseja. Sitä käytetään myös muiden yhdisteiden valmistukseen ja kloorattuja liuottimia stabiloivana aineena.
Aurelia (nimi)

Aurelia on naisen etunimi. Se pohjautuu roomalaiseen sukunimeen "Aurelius", josta "Aurelia" on feminiinimuoto. Nimen taustalla on kultaa merkitsevä latinan sana "aurum" (tai "aureus" ’kultainen’).
Digi- ja väestötietoviraston mukaan Suomessa on elokuuhun 2021 mennessä tilastoitu yli 1 300 Aurelia-nimistä henkilöä. Suurin osa heistä on syntynyt 2000- tai 2010-vuosikymmenellä.
Nimipäivät.
Aurelia-nimi oli mukana Suomen almanakassa vuosina 1740, 1742 ja 1749. Nimipäivä oli 20. syyskuuta.
Virossa Aurelian nimipäivä on 18. kesäkuuta.
Napolinkeltainen

Napolinkeltainen eli napolinkelta eli antimonikelta on punertavankeltainen väriaine. Sitä on käytetty öljyyn (taiteilijavärinä tavallisesti pellavaöljyyn) sekoitettuna maalina sekä emali-, keramiikka-, lasi- ja posliinivärinä. Se on 1702 keksittyä lyijyantimonaattia Pb3(SbO4)2. Aine on veteen liukenematonta jauhetta, joka on valon ja emästen kestävää, mutta muuttuu happojen ja rikkivedyn vaikutuksesta. Napolinkeltainen kuuluu niin sanottuihin normaaliväreihin. Sitä on saatavana vaaleampana ja tummempana sävynä sekä hieman harmahtavana ranskalaisena napolinkeltaisena.
Robert Pinget

Robert Pinget (1919 Geneve, Sveitsi – 1997 Tours, Ranska) oli sveitsiläissyntyinen ranskankielinen kirjailija. Hän edustaa nouveau roman -koulukuntaa.
Pinget oli koulutukseltaan juristi. Hän oli alkuun tunnettu taidemaalarina ja työskenteli Englannissa piirustuksenopettajana. Vuoropuhelun muotoon kirjotetuissa romaaneissaan hän kertoo usein vanhan miehen tarinan, kun tämä on jäänyt yksin ja muisti pettää. Monet romaanit ovat saaneet myös näytelmän muodon. Pinget'n tyyli muistuttaa Samuel Beckettiä.
Juuan myllymuseo

Juuan myllymuseo on Puu-Juuassa, Juuan kunnassa Pohjois-Karjalassa sijaitseva myllymuseo. Se on entinen Herralankosken eli Leskelän mylly, ainoa puoliteollisen ajan säilynyt tuotantolaitos Juuassa. Juuanjoen Herralankosken mylly oli toiminnassa ainakin 1880-luvulta 1950-luvun lopulle. Nykyinen mylly on vuodelta 1927. 
Juuanjoen partaalla sijaitseva mylly, myllytupa ja myllysauna ovat olleet Juuka-seuran omistuksessa vuodesta 1977. Rakennukset muodostavat yhdessä ulkona sijaitsevien myllyrakenteiden kanssa myllymuseon, joka normaalioloissa on auki kesäisin juhannuksesta elokuun loppuun. Myllymuseota ylläpitää Juuka-seura. 
Myllymuseon alue kuuluu Museoviraston valtakunnallisesti merkittäväksi arvioimaan rakennetun kulttuuriperinnön alueeseen "Juuan kirkonkylän vanha keskusta".
Krapkowice (kunta)

Krapkowice on kaupungin sisältävä maalaiskunta Krapkowicen piirikunnassa Puolassa. Sen väkiluku oli vuoden 2019 lopussa 22 568. Kunnan hallintokeskus on Krapkowicen kaupunki.
Krapkowicen kunnan yksitoista kylää ovat Borek, Dąbrówka Górna, Gwoździce, Kórnica, Nowy Dwór Prudnicki, Pietna, Rogów Opolski, Steblów, Ściborowice, Żużela sekä Żywocice. Sen pinta-ala on noin 97 neliökilometriä. Tärkeimmät kunnan aluetta halkovat liikenneyhteydet ovat valtatie 45, A4-moottoritie sekä voivodikunnan tiet 409, 415, 416, 423, 424 ja 428. Huhtikuuhun 2004 asti Krapkowicesta kulki myös rautatielinja 306 Prudnikiin. Krapkowicen naapurikunnat ovat Głogówek, Gogolin, Strzeleczki, Walce ja Zdzieszowice. Sen pinta-alasta noin 67 prosenttia on maatalousmaata.
Vuoden 2019 joulukuussa 51,8 prosenttia Krapkowicen kunnan asukkaista oli naisia ja 48,2 prosenttia miehiä. Alle 18-vuotiaat muodostivat kunnan väestöstä 15,0 prosenttia, työikäiset 60,7 prosenttia ja eläkeikäiset 24,3 prosenttia. Väestön keski-ikä oli 43,5 vuotta. Vuoden 2011 väestönlaskennassa kunnan väestöstä 11,0 prosenttia oli saksalaisia. Kunnan työttömyysaste oli vuoden 2019 lopussa 6,2 prosenttia.
Axel Oskar Achates Standertskjöld

Axel Oskar Achates (Akates) Standertskjöld (31. joulukuuta 1847 Janakkala – 7. heinäkuuta 1942 Helsinki) oli suomalainen maanviljelijä, sotilas ja valtiopäivämies.
Standertskjöldin vanhemmat olivat Henrik Johan Standertskjöld ja Margareta Christina von Kraemer. Insinööri, virkamies Henrik Carl Gustaf August Standertskjöld ja insinööri, tehtailija Hugo Standertskjöld olivat hänen veljiään. Standertskjöld palveli sotilaana ensin Suomessa ja sitten venäläisissä joukko-osastoissa vuodesta 1870, palveluksesta hän erosi kapteenina 1884 ja toimi sitten maanviljelijänä. Viimeiset vuotensa hän asui Helsingissä.
Standertskjöld oli aatelissäädyssä edustaja valtiopäivillä 1885.
Aurelia

Aurelia voi tarkoittaa ainakin seuraavia asioita:
Yhdystie 6741

 Yhdystie 6741 on Pohjanmaan maakunnassa sijaitseva yhdystie Vaasassa ja Mustasaaressa. Yhdystie alkaa Mustasaaresta Mobackenin kylästä ja päättyy Vaasan torille. Yhteensä tie on noin 17,5 kilometriä pitkä. Mustasaaren puolella tietä on kuusi kilometriä. Yhdystiellä on Vaasassa lyhyt kilometrin pituinen yhteinen osuus eurooppatie E12:n kanssa.
Ennen vuotta 1996 tie oli seututie 674, mutta se muutettiin yhdystie 6741:ksi vuoden 1996 tienumerointiuudistuksessa.
Reitti.
Mobacken–Sulva–Munsmo–Sundom–Vaskiluoto–Vaasa
Tie kulkee Vaskiluotoon asti entisen Sulvan kunnan alueella.
Tien kulku.
Yhdystie 6741 alkaa Mustasaaren Mobackenin kylän lähellä seututie 673:n risteyksestä. Noin kilometrin jälkeen tie saavuttaa Sulvan kirkonkylän, jonka läpi se kulkee. Sulvassa yhdystie risteää muun muassa Stundarsintien kanssa, joka johtaa Stundarsin ulkoilmamuseoon. Sulvan kirkonkylän jälkeen noin kilometrin jälkeen tie saavuttaa Munsmon kylän, jossa se ylittää Sulvanjoen. Joen jälkeen tie kohtaa kahden kilometrin päästä Mustasaaren ja Vaasan rajan. Kunnanrajasta Vaasaan päin tie saavuttaa pian Sundomin suuralueen Översundomin kaupunginosan, jossa tie kääntyy pohjoiseen hieman koilliseen päin kaartaen Sundomintien risteyksessä. Sekä ennen risteystä että risteyksen jälkeen tie risteää Öjbergetin hiihtokeskukseen johtavien teiden kanssa. Tähän asti tie on ollut melko mutkainen, mutta Sundomintien risteyksestä 1,5 kilometriä Vaasaan päin yhdystie kulkee Yttersundomin lävitse, jonka jälkeen tie jatkuu melko suorana päätepisteeseensä asti. Sundomin jälkeen tie kulkee kolmen kilometrin verran metsän läpi, jonka jälkeen tie menee Sundomin siltaa pitkin Vaskiluotoon. Vaskiluodossa tie kaartaa loivasti koilliseen ja saapuu Vaskiluodon sillalle. Sillan jälkeen tie menee Vaasanpuistikkoa pitkin aina Vaasan kauppatorille asti, joka on yhdystien päätepiste. Torilla risteävät valtatiet 3, 8 ja 18.
Tien osoitenimet.
Yhdystien osoitenimenä on Mobackenista aina Sundomintien risteykseen asti "Sulvantie". Tästä Yttersundomiin tien nimi on "Sundomintie", josta se jatkaa "Myrgrundintienä" Näsintien risteyksestä Vaskiluotoon asti. Vaskiluodossa tien nimi on "Moottorikatu" Vaskiluodon sillalle saakka, jolloin nimeksi muuttuu "Sininen tie" sillan ajaksi. Vaasan keskustassa yhdystien nimi on viimeiset 600 metriä "Vaasanpuistikko".
Vuolukivimuseo

Vuolukivimuseo on Juuan kunnan Nunnanlahdessa Pohjois-Karjalassa sijaitseva, vuolukiven tuottamista, jalostamista ja käyttökohteita esittelevä museo. Nunnanlahden vuolukiviesiintymää alettiin hyödyntää 1800-luvun lopulla. Museossa on esillä vuolukiven louhintaan ja työstöön tarkoitettuja työkaluja 1900-luvun alkupuolelta, esimerkiksi hakkuja, poranteriä, kivisahoja ja kivenkuljetuskärryjä. 
Museorakennuksen vierestä lähtee lyhyehkö kaivoshistoriallinen kävelypolku. Se alussa on vuonna 1912 tapahtuneen Nunnanlahden kaivosonnettomuuden muistomerkki vuodelta 1993 ja myöhemmin kävelijä voi kurkistaa esimerkiksi nykyään osin veden täyttämään vanhaan avolouhokseen. 
Vuolukivimuseo löytyy Joensuuntien varrella sijaitsevan Kivikylän rakennuksen takapihalta. Paljolti omatoimiperiaatteella toimiva museo on avoinna arkisin kello 9-16.
Jonas Müller

Jonas Müller (s. 19. marraskuuta 1995 Berliini) on saksalainen jääkiekkoilija ja olympiamitalisti, joka edustaa DEL-joukkue Eisbären Berliniä. Hän on pelipaikaltaan puolustaja.
Ura.
Müller on Eisbären Berlinin kasvatti. Kaudella 2013-2014 hän debytoi ammattilaistasolla pelaten Eisbärenin joukkueessa 11 ottelua ilman tehomerkintöjä. Seuraavalla kaudella hän pelasi 27 ottelua Berlinissä sekä 20 ottelua lainalla Saksan toiseksi korkeimmalla sarjatasolla pelaavassa Dresdner Eislöwenissä. Hänet valittiin myös edustamaan Saksan alle 20-vuotiaiden maajoukkuetta nuorten maailmanmestaruuskilpailuissa. Müller pelasi turnauksessa kuusi ottelua saaden tilastoihinsa yhden kahden minuutin rangaistuksen.
Kausi 2015-2016 oli Müllerin ensimmäinen kokonainen pääsarjatasolla. Hän teki 51 ottelussa tehot 1+11=12. Kaudella 2017-2018 hänellä oli koko DELin paras plus/miinus-tilasto. Müller valittiin ensimmäisiin aikuisten arvokisoihinsa, kun hän pääsi edustamaan Saksaa Pyeongchangin vuoden 2018 talviolympialaisiin. Turnauksen viidessä pelaamassaan ottelussa hän teki yhden maalin. Saksa voitti olympiahopeaa. Müller valittiin myös maailmanmestaruuskilpailuihin samana vuonna sekä 2019 ja 2021.
Eisbären Berlin voitti kaudella 2020-2021 Saksan mestaruuden. Toukokuussa 2021 Müller ja Eisbären solmivat kolmen vuoden pituisen jatkosopimuksen. Uuden sopimuskauden ensimmäinen kausi päättyi jälleen Saksan-mestaruuteen.
Alfred Edgar Wasastjerna

Alfred Edgar Wasastjerna (5. kesäkuuta 1821 Maalahti – 23. huhtikuuta 1906 Espoo) oli suomalainen insinööri ja valtiopäivämies.
Wasastjernan vanhemmat olivat konttorikirjuri Johan Jakob Falander, vuodesta 1808 Wasastjerna, ja Katarina Kristina Bange ja puoliso vuodesta 1857 Maria Adelaide Boij (k. 1908). Maanviljelysneuvos Karl Alfred Wasastjerna, kansanedustaja Osvald Wasastjerna, juristi Uno Alfons Wasastjerna ja arkkitehti Knut Wasastjerna olivat heidän poikiaan. Alfred Edgar Wasastjerna tuli ylioppilaaksi Helsingissä 1837 ja Uppsalassa 1840. Hän oli vuorikoulun oppilas Falunissa 1843–1844. Wasastjerna toimi vaaitsijana Saimaan kanavan työmaalla 1845, vt. työnjohtaja 1846 ja vakinaisena 1847. Hän oli samalla tie- ja vesikulkulaitosten insinöörikunnan 4. luokan insinööri (luutnantti) 1848, 3. luokan insinööri (alikapteeni) 1857, 2. luokan insinööri (kapteeni) 1858 ja 1. luokan insinööri (everstiluutnantti) 1862. Piiri-insinööriksi Tampereen piirissä hän tuli 1867. Hän sai siirron siviilivirkakuntaan 1. luokan insinöörinä 1870, jolloin hänestä tuli tie- ja vesikulkulaitosten ylihallituksen yli-insinööri. Tästä toimesta hän erosi 1881. 
Wasastjerna oli aatelissäädyssä edustaja valtiopäivillä 1877–1878 ja 1885.
Kiinan Taipei kesäolympialaisissa 2020

Kiinan tasavalta (Taiwan) osallistui Tokion kesäolympialaisiin 2020 nimellä Kiinan Taipei, kuten aiemminkin. Maa ei ole voinut osallistua olympialaisiin virallisella nimellään tai nimellä "Taiwan" johtuen Kiinan kansantasavallan vastustuksesta.
Joukkue.
Kiinan Taipei lähetti Tokioon 68-henkisen joukkueen, joista 33 on miehiä ja 35 naisia.
Piramerd

Piramerd (1867–1950) oli kurdinkielinen kirjailija. Hän toimi Turkissa virkamiehenä mutta erosi virasta 1920-luvulla ja työskenteli vuodesta 1926 toimittajana lehdessä nimeltä "Zhian", myöhemmin "Zhin". Hän kehitti kurdin kieltä, julkaisi kansanrunoja ja kirjoitti poliittisia ja isänmaallisia runoja.
Täällä kaukana (Lauluja vuosilta 2011–2021)

Täällä kaukana (Lauluja vuosilta 2011–2021) on suomalaisen Tilhet, pajut ja muut -folk-popyhtyeen 30. huhtikuuta 2021 julkaistu akustinen kokoelma-albumi. Kokoelmalla kappaleet duona tulkitsevat kuusihenkisen yhtyeen solisti Anna-Sofia Tuominen ja kitaristi Juho Hoikka. Kokoelmalla on kaksi aiemmin julkaisematonta kappaletta ”Heinäkuussa helottaa” ja ”Linnut”.
Kappaleet on äänitetty heinäkuussa 2020 Tyrvännön kylätalolla.
Kappaleet.
Kaikki kappaleet on säveltänyt ja sanoittanut Juho Hoikka.
Kadriorgin puisto

Kadriorgin puisto on puisto Kadriorgin asuinalueella Kesklinnan kaupunginosassa Tallinnassa, Virossa.
Alueeltaan noin 70 hehtaarin kokoinen puisto on rakennettu Pietari Suuren kesäasunnon Kadriorgin palatsin ympärille. Puistoa alettiin rakentaa vuonna 1718 samaan aikaan palatsin kanssa. Puiston reunalla sijaitsee myös Viron presidentinpalatsi.
Puistoon rakennettiin vuonna 2011 japanilaistyylinen puutarha, jonka on suunnitellut japanilainen arkkitehti Masao Sone.
San Marino kesäolympialaisissa 2020

San Marino osallistui Tokion kesäolympialaisiin vuonna 2020. Maa ilmoitti kisaavansa yhteensä neljässä urheilumuodossa. San Marinon kapteenivaltionhoitajat sekä maan urheiluministeri osallistuivat avajaistilaisuuteen. 
Joukkue.
San Marino lähetti Tokioon 5-henkisen joukkueen, johon kuului 3 miestä ja 2 naista.
Violent Pop

Violent Pop on Blind Channelin maaliskuussa 2020 julkaisema albumi, joka on järjestyksessään yhtyeen kolmas. Yhtyeen oli tarkoitus soittaa albuminjulkaisukonsertti Helsingin The Circuksessa 25. huhtikuuta 2020, mutta koronaviruspandemia siirsi kaikki julkaisukiertueen esiintymiset.
Albumilla vierailevat DJ-tuottaja Alex Mattson ja Amaranthe-yhtyeen murinalaulaja Henrik ”GG6” Englund. Mattsonista tuli myöhemmin vuonna 2020 Blind Channelin virallinen jäsen.
Albumin nimi viittaa violent pop -nimitykseen (), jolla Blind Channel on kuvaillut musiikkityyliään alkuajoista lähtien (vrt. HIMin love metal). Laulaja-kitaristi Joel Hokan mukaan (2014) musiikissa yhdistyvät raskas moderni rock- ja metallimusiikki, koneet ja rapmusiikki sekä popmaneerit.
Bhumika Chawla

Bhumika Chawla (oik. Rachna Chawla; s. 21. elokuuta 1978 New Delhi, Intia) on intialainen näyttelijä. Hän on näytellyt muun muassa tamilin-, hindin- ja telugunkielisissä elokuvissa.
Chawla syntyi punjabiperheeseen New Delhissä ja muutti Mumbaihin vuonna 1997 tavoitellakseen näyttelijän uraa. Hän teki ensiesiintymisensä teluguelokuvassa "Yuvakudu" vuonna 2000 ja on sittemmin esiintynyt yli 50 elokuvassa useilla intialaisilla kielillä.
Chawla sai parhaan telugunkielisen naisnäyttelijän Filmfare Awards South -palkinnon elokuvasta "Kushi" (2001). Hän sai parhaan naispääosan Nandi Awards -palkinnon elokuvasta "Missamma" (2003) ja erikoispalkinnon raadilta elokuvasta "Sathyabhama" (2007).
Yksityiselämä.
Chawla meni vuonna 2007 naimisiin joogaopettaja Bharat Thakurin kanssa. Heillä on yksi poika.
Daemon (albumi)

Daemon on black metal -yhtye Mayhemin kuudes studioalbumi, joka julkaistiin 25. lokakuuta 2019.
Seututie 706

Seututie 706 oli vuoteen 1996 asti Töysästä Soinin Laasalaan Lehtimäen kautta kulkenut tie. Vuoden 1996 tienumerointiuudistuksessa tiestä muodostettiin yhdystiet 7060 ja 7069 sen liikenteellisen merkityksen vähennyttyä.
Töysä-Lehtimäki osuudesta tuli yhdystie numero 7060 ja Lehtimäki-Laasala on nykyään yhdystie 7069. Lehtimäen kirkonkylän ja Peräkylän välisestä osuudesta tuli osa kantatietä 68.
Bolognan portiikit

Bolognan portiikit ovat Italiassa, Bolognan kaupungissa sijaitsevia portiikkeja eli katettuja jalkakäytäviä, kuisteja tai halleja. Bolognan portiikit ovat yksi Unescon maailmanperintöluettelon kohteista.
Unescon mukaan Bolognassa on 12 huomion arvoista portiikkia: 
&lt;mapframe text="Bolognan portiikit" latitude="44.494791" longitude="11.322784" zoom="13" width="500" height="390" align="left"&gt; 
&lt;/mapframe&gt;
1. Portici residenziali di Santa Caterina
2. Piazza porticata di Santo Stefano
3. Strada porticata di Galliera
4. Portico del Baraccano
5. Portici commerciali del Pavaglione e dei Banchi
6. Portico devozionale di San Luca
7. Portici accademici di via Zamboni
8. Portico della Certosa
9. Portici di piazza Cavour e via Farini
10. Portici trionfali di Strada Maggiore
11. Edificio porticato del quartiere Barca
12. Edificio porticato del MAMbo
Ne voidaan jaotella neljään tyyppiin: teitä, aukioita, polkuja ja rakennuksia. Niiden yhteismitta on 62 km.
Hongkong kesäolympialaisissa 2020

Hongkong osallistui omana joukkueenaan erillään Kiinasta Tokion kesäolympialaisiin vuonna 2020. Kiinan harjoittama politiikka Hongkongissa ja kaupungin autonomian nakertaminen ovat johtaneet Hongkongin oman olympiajoukkueen kyseenalaistamiseen.
Kaupunki voitti kisoissa ensimmäisen kultamitalinsa Hongkongin luovutuksen jälkeen vuonna 1997. Hongkongin voittaessa mitaleja soitetaan Kiinan kansallislaulu..
Joukkue.
Hongkong lähetti Tokioon 46-henkisen joukkueen, jossa oli 18 miestä ja 28 naista.
Land of Mine

Land of Mine () on vuonna 2015 ensi-iltansa saanut tanskalais-saksalainen historiallinen sotadraamaelokuva, jonka on ohjannut ja käsikirjoittanut Martin Zandvliet. Elokuva seuraa joukkoa nuoria saksalaisia sotavankeja, joiden tehtävänä on hävittää ne kaksi miljoonaa maamiinaa, jotka Saksan miehitysjoukot hautasivat Jyllannin länsirannikon hiekkaan.
Elokuva oli ehdolla parhaan vieraskielisen elokuvan Oscar-palkinnon saajaksi vuoden 2017 gaalassa.
Université Paris Cité

Université Paris Cité (lyhyesti "U Paris Cité") on julkinen yliopisto Pariisissa Ranskassa. Se luotiin vuonna 2019, kun "Université Paris Descartes" ja ' sulautuivat yhteen. Vuoteen 2022 asti yliopiston nimi oli Université de Paris.
Yliopisto koostuu kolmesta tiedekunnasta:
Yhdystie 6991

 Yhdystie 6991 on Etelä-Pohjanmaalla sijaitseva noin 35 kilometriä pitkä tie Kuortaneella ja Lapualla. 
Reitti.
Mäyry–Länsiranta–Vasunmäki–Tiistenjoki–Ylikylä–Haapakoski–Lapua
Tien kulku.
Yhdystie lähtee Kuortaneen Mäyrystä seututieltä 697 etelään. Yhdystie kulkee Kuortaneenjärven länsipuolta ja menee Länsirannan kylän lävitse. Vasunmäellä on risteys josta tämä tie kääntyy länteen kohti Lapuan Ylikylää kun pohjoiseen jatkaa yhdystie 6992. Ylikylässä tie kaartaa luoteeseen päin jolloin se ohittaa Tiistenjoen ja Haapakosken kylät. Haapakosken jälkeen tie kaartaa takaisin länteen ja päättyy pian valtatien 19 ja yhdystien 7044 risteykseen.
Tien osoitenimet.
Mäyrystä Vasunmäen risteykseen yhdystien nimenä on "Länsirannantie". Vasunmäellä tien nimeksi vaihtuu "Vasunmäentie" joka pysyy samana Lapuan päätepisteeseen asti.
Johan Fredrik Gefwert

Johan Fredrik Gefwert (4. marraskuuta 1821 – 11. tammikuuta 1881) oli ruotsalaissyntyinen Tampereella vaikuttanut vuori-insinööri ja tehtaanjohtaja.
Vallonilaiseen vuorimiessukuun kuulunut Gefwert kävi Ruotsissa Falunin vuoriopiston kurssin ja hän muutti Tampereelle vuonna 1843. Gefwertin johdolla rakennettiin Tammerkosken itärannalle Tampellan masuuni. Haverin kaivoksen rautamalmia käyttänyt masuuni valmistui 1844 mutta kun malmi osoittautui heikkolaatuiseksi masuuni alkoi käyttää raaka-aineena pääasiassa järvimalmia ja suomalmia. Masuunin yhteydessä toimi myös valimo ja paja. Masuuni laitoksineen myytiin 1856 Gustaf August Wasastjernalle, joka perusti sen yhteyteen konepajan. Tämä konepaja ja varatuomari Adolf Törngrenin vuonna 1856 perustama pellavakehräämö ja -kutomo yhdistettiin vuonna 1861 "Tammerfors Linne- &amp; Jern-Manufaktur Aktie-Bolag" -nimiseksi yhtiöksi (vuodesta 1938 alkaen Tampereen Pellava- ja Rauta-Teollisuus Osake-Yhtiö, sittemmin Oy Tampella Ab).
Gefwert oli pitkään konepajan johtajana ja kirjanpitäjänä ja hän työskenteli Tampereen Pellava- ja Rauta-Teollisuus Osake-Yhtiön palveluksessa aina eläkkeelle siirtymiseensä asti 1878.
Gefwert oli naimisissa Agatha Johanna Lampenin (1818–1875) kanssa. Leskeksi jäätyään hän meni toisen kerran naimisiin paperitehtaan mestari Lindenin lesken Hulda Johanna Hartmanin kanssa. Gefwertin tytär ensimmäisestä avioliitosta Hilda Maria Gefwert (s. 1848) meni naimisiin Tampereen Pellava- ja Rauta-Teollisuus Osake-Yhtiön konepajan johtajana toimineen insinööri Hermann Kauffmanin kanssa.
Gefwertin hauta on Tampereen Aleksanterin kirkon vieressä olevassa Pyynikin kirkkopuistossa.
Pentti Marttinen

Pentti Kalervo Marttinen (19. tammikuuta 1927 Viipuri – 15. lokakuuta 2008) oli suomalainen näyttelijä. Harrastajana 1940-luvulla aloittanut Marttinen ryhtyi ammattilaiseksi 1963, ja teki valtaosan urastaan Oulun kaupunginteatterissa.
Ura.
Marttisen vanhemmat olivat sihteeri Reino Marttinen ja Kerttu Mikkonen. Hän suoritti opintoja muun muassa Oulun musiikkiopistossa. Taiteellisen uransa Marttinen aloitti iltanäyttelijänä Kajaanin työväenteatterissa 1945–1963, samaan aikaan hänellä oli päätyö Kainuun Osuusliikkeessä. Marttinen siirtyi ammattinäyttelijäksi Oulun kaupunginteatteriin 1963–1967. Näyttelijänura jatkui Turun kaupunginteatterissa 1967–1971 ja Jyväskylän kaupunginteatterissa 1971–1973, minkä jälkeen hän palasi Oulun kaupunginteatteriin, josta hän eläköityi 1990.
Marttisen rooleja olivat muun muassa Akusti ("Niskavuoren Heta"), Akseli ("Täällä Pohjantähden alla"), Henry Higgins ("Pygmalion"), Raskolnikov ("Rikos ja rangaistus"), Ossian ("Katupeilin takana") ja Aapo ("Seitsemän veljestä"). Marttisella oli useita operetti- ja musikaalitehtäviä.
Marttinen näytteli pienehkön sivuroolin rovastina Matti Kassilan "Niskavuori"-elokuvassa 1984.
Pentti Marttinen on haudattu Kajaanin vanhalle hautausmaalle vanhempiensa hautaan.
Renstrandsträsket

Renstrandsträsket on rannoiltaan soistunut järvi Porvoon itäosassa itäisellä Uudellamaalla. Sen pinta-ala on 27,9 hehtaaria. Etäisyys Porvoon keskustasta on kolmetoista kilometriä itäkoilliseen.
Maantiede.
Renstrandsträsketin pituus etelästä pohjoiseen on noin 600 metriä. Saaria ei ole. Renstrandsträsketiä reunustaa Järvikylän viljelysalue. Pohjoisrannalla on metsää. Järveen virtaa laskuojia peltojen halki kaikista ilmansuunnista, järven eteläkolkasta lähtee laskuoja Storängsbäckeniin, joka virtaa länteen kohti Pientä Pernajanlahtea.
Renstrandsträsket (81.034.1.001) kuuluu Långängsbäckenin valuma-alueeseen (81.034), joka on kolmannen jakovaiheen vesistö Suomenlahden rannikkoalueen päävesistössä (81). Renstrandsträsket on Långängsbäckenin valuma-alueen ainoa yli hehtaarin laajuinen järvi.
Renstrandsträsket on viidenneksi laajin Porvoon 45:stä vähintään hehtaarin laajuisesta järvestä. Kuudenneksi laajin on Storträsket.
István Joós

István Joós (s. 27. maaliskuuta 1953 Győr) on unkarilainen ratameloja, olympiamitalisti ja kolminkertainen MM-mitalisti.
Joós saavutti Moskovan kesäolympialaisissa 1980 hopeaa 1 000 metrin kajakkikaksikossa parinaan István Szabó. Kajakkiyksikön 1 000 metrillä hän karsiutui samoissa olympialaisissa välierissä. Joós voitti MM-hopeaa Sofiassa 1977 kajakkinelosen 10 000 metrillä ja Nottinghamissa 1981 kajakkikaksikon 10 000 metrillä. MM-pronssia hänellä on Belgradista 1978 kajakkiyksikön 10 000 metrin kilpailusta.
Joós edusti Rába ETO -seuraa. Hän on pituudeltaan 186-senttimetrinen ja painaa 85 kilogrammaa.
Carl Zuhr

Johan Carl Zuhr (3. toukokuuta 1821 Lyypekki – 30. syyskuuta 1876 Tampere) oli saksalaissyntyinen Tampereella vaikuttanut kauppias ja tehtaanjohtaja.
Zuhr matkusteli lyypekkiläisen yrityksen asiamiehenä Suomessa ja hän tutustui täällä tehtailija Axel Wilhelm Wahreniin. Yhdessä he perustivat Tammelan pitäjään Wiksbergin puuvillakutomon. Tämä kutomo ja Forssan kehräämö yhdistettiin vuonna 1859 Forssa Osakeyhtiöksi. Zuhr toimi Tampereen pellavatehtaan isännöitsijänä 1866-1869 ja hän perusti vuonna 1869 Tampereen Tulitikkutehdas Oy:n yhdessä tehtailija Frans Wilhelm von Frenckellin kanssa sen jälkeen kun he ostivat Laurenin konkurssiin menneen tulitikkutehtaan.
Zuhr osti vuonna 1869 liikekumppaniensa kanssa myös konkurssiin menneen Tampereen verkatehtaan Suomen Pankilta. Zuhr toimi sitten verkatehtaan johtajana aina kuolemaansa saakka 1876.
Carl Zuhr oli naimisissa vuodesta 1857 Sortavalasta kotoisin olleen Katarina Adelaide Hasselblattin kanssa. Heidän tyttärensä oli näyttelijä Selma Riégo.
Carl Zuhrin hauta on Tampereen Aleksanterin kirkon vieressä olevassa Pyynikin kirkkopuistossa.
Yokohama Rubber Company

The Yokohama Rubber Company () on japanilainen rengasvalmistaja.
Yritys on perustettu vuonna 1917, ja sen päätuotteita ovat renkaat sekä useat muut kumipohjaiset tuotteet, kuten liukuhihnat, letkut ja liimat. Yhtiö valmistaa myös esimerkiksi komponentteja lentokoneisiin ja Golf-varusteita.
Yhtiön liikevaihdosta kuitenkin 70% (2020) koostuu renkaista, ja sen rengasmerkkejä ovat mm. Advan, BluEarth, Geolandar ja iceGUARD.
Yokohama Rubber Company oli Valioliigassa pelaavan lontoolaisen Chelsea FC-jalkapallojoukkueen paitasponsorina vuosina 2015-2020. Sopimuksen arvon arveltiin olevan yli 60 miljoonaa euroa vuodessa.
Moottoriurheilu.
Yhtiö toimittaa renkaita eri moottoriurheilusarjoihin. Super Formula -sarjaan yhtiö toimittaa kaudesta 2023 alkaen renkaita, joiden valmistukseen käytetään osittain ekologisesti kestäviä materiaaleja.
Juho Kokko (selostaja)

Juho Kokko (s. 30. heinäkuuta 1999) on suomalainen urheiluselostaja ja toimittaja.
Kokko on tullut tunnetuksi jääkiekon ja moottoriurheilun selostajana. Hän aloitti jääkiekon Mestiksen selostamisen 16-vuotiaana Fanseat-kanavalla vuonna 2016. Jääkiekon SM-liigaotteluita hän on selostanut vuodesta 2017 alkaen C Morelle, Telialle ja Ruudulle. 
Kaudesta 2022 eteenpäin Kokko on toiminut rallin MM-sarjan pääselostajana C Morella. Lisäksi Kokko selostaa myös rallicrossin MM-sarjaa ja driftingiä. Hänet on tunnettu intohimoisesta asenteesta moottoriurheiluun ja maininnut suurimmaksi haaveeksi selostaa Formula Ykkösiä.
Hän on selostanut myös jalkapalloa muun muassa Veikkaus-TV:lle. Formuloita Kokko on selostanut V Sportille ja Elisa Viihde Sportille. 
Lisäksi Kokko on toiminut vuoden 2020 kesällä Etelä-Saimaan ja Uutisvuoksen toimittajana.
Kokko on ylioppilas. Hän valmistui kesäkuussa 2018 Kimpisen lukiosta. Ja sitä ennen hän valmistui Kimpisen yläasteelta. Kokko opiskelee Jyväskylän yliopistossa, pääaineena journalistiikka.
Varusmiesaikoinaan Kokko toimi maasotakoulussa soittokunnan mediavarusmiehenä. Hän juonsi Puolustusvoimien kesäkiertueen 2019 ja 2022. Hänen sotilasarvonsa on korpraali ja hänelle on myönnetty Rakuunaristi.